
 15.10.2020
 BG
 Официален вестник на Европейския съюз
 L 341/1
 РЕГЛАМЕНТ ЗА ИЗПЪЛНЕНИЕ (ЕС) 2020/1480 НА СЪВЕТА
 от 14 октомври 2020 година
 за прилагане на Регламент (ЕС) 2018/1542 относно ограничителните мерки срещу разпространението и употребата на химическо оръжие
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2018/1542 на Съвета от 15 октомври 2018 г.относно ограничителните мерки срещу разпространението и употребата на химическо оръжие (1), и по-специално член 12 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 15 октомври 2018 г. Съветът прие Регламент (ЕС) 2018/1542.
 (2)
 На 20 август 2020 г. Алексей Навални, виден опозиционен лидер в Русия, е приет в болница в Омск, Руската федерация, поради сериозното си здравословно състояние.
 (3)
 На 22 август 2020 г. Алексей Навални е транспортиран до Берлин, Германия, където е прегледан задълбочено.
 (4)
 На 2 септември 2020 г. правителството на Федерална република Германия оповести, че специализирана лаборатория на федералните въоръжени сили е установила доказателства за това, че Алексей Навални е бил отровен с токсично нервнопаралитично вещество от групата на „Новичок“. Впоследствие това заключение е потвърдено от лаборатории във Франция и Швеция, както е обявено на 14 септември 2020 г.
 (5)
 В заключенията си от 1 и 2 октомври 2020 г. Европейският съвет осъди опита за убийство на Алексей Навални. Употребата на химическо оръжие представлява тежко нарушение на международното право. Европейският съвет призова властите на Руската федерация да сътрудничат изцяло с Организацията за забрана на химическото оръжие, за да се гарантира безпристрастно международно разследване и виновните да бъдат изправени пред съда.
 (6)
 В посочения контекст и с оглед на продължаващата заплаха от разпространението и използването на химическо оръжие, в списъка на физическите и юридическите лица, образуванията и органите, подлежащи на ограничителни мерки, съдържащ се в приложение I към Регламент (ЕС) 2018/1542, следва да бъдат включени шест лица и едно образувание.
 (7)
 Поради това приложение I към Регламент (ЕС) 2018/1542 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) 2018/1542 се изменя съгласно приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 октомври 2020 година.
 За Съвета
 Председател
 M. ROTH
 (1) ОВ L 259, 16.10.2018 г., стр. 12.
 ПРИЛОЖЕНИЕ
 В списъка, поместен в приложение I към Регламент (ЕС) 2018/1542, се добавят следните физически лица и образувание:
 А. ФИЗИЧЕСКИ ЛИЦА
 Име
 Идентифицираща информация
 Основания за включване в списъка
 Дата на включване в списъка
 „10.
 Andrei Veniaminovich YARIN
 (Андрей Вениаминович ЯРИН)
 Пол: мъжки;
 Дата на раждане: 13 февруари 1970 г.;
 Място на раждане: Nizhny Tagil;
 Гражданство: руско;
 Длъжност: началник на дирекцията за вътрешна политика на президента
 Андрей Ярин е началник на дирекцията за вътрешна политика в президентската администрация на Руската федерация. В това си качество той отговаря за разработването и прилагането